
1866 20 septembrie Se naşte în satul Hordou din nordul Ardealului, în casa 
preotului Sebastian, George Coşbuc. 

Copilăria şi-o petrece la Hordou, unde primeşte şi întâile noţiuni 
despre învăţătură de la ţăranul loan Gorita. Printre altele, acesta îi 
povesteşte si snoava cu filozofii şi plugarii, pe care o va transpune 
mai târziu în versuri. 

De la Tănăsucă Mocodean, un cântăreţ de biserică, Coşbuc învaţă 
a citi încă de la vârsta de cinci ani. 

1873 Coşbuc începe şcoala primară în comuna Salva, unde tatăl său era 
preot, de unde trece chiar în primul an la şcoala de trei ani din 
Telci. Aici va sta în gazdă la directorul şcolii, loan Ionasec, de la 
care va învăţa şi nemteste. 

1876 După ce termină clasa a IV-a a şcolii primare (la Năsăud), în toamna 
acestui an, Coşbuc se înscrie în clasa I a liceului românesc din 
Năsăud. Tânărul licean este găzduit, împreună cu mai multi copii 
de ţărani, de învățătorul Teodor Rotari. Acesta dispunea de o 
bibliotecă destul de mare, în care Coşbuc putea găsi pentru lectură, 
pe lângă operele scriitorilor români, şi lucrări ale unor autori străini 
ca: Heine, Chamisso, Lenau, Burger şi alții. 

În anii liceului, Coşbuc desfăşoară o vie activitate literară în cadrul 
societăţii de lectură a ales lea „Virtus romana rediviva“. 
A fost coleg de liceu, până în clasa a IV-a, cu tatăl lui Liviu Rebreanu. 

1877 Începe războiul de independență. 

La 9 mai are loc proclamarea independenței de stat a României. 

1880 Apare la Bucureşti, sub conducerea lui Al. Macedonski, revista 
„Literatorul“. 

1881 La 1 iulie apare la Iasi, redactată de Ion Nădejde, revista literară şi 
ştiinţifică „Contemporan 

1882—1883 În octombrie 1882, membrii societăţii „Virtus romana rediviva“ 
hotărăsc redactarea unei reviste pe care o numesc „Muza somesana“. 
Coşbuc publica în paginile revistei „Muza somesana‘ “primele sale 
poezii: Societății wt! irtus romana rediviva“, Stâncile strig amin, Învătăm, 
Pepelea din cenușă, Tablou, Soarta lor, Fete blânde şi altele. 

1883—1884 Poezia Tablou de seară, cea mai reuşită dintre productiunile 
lui Coşbuc scrise în acest an, se pare, ultima publicată în paginile 
revistei „Muza someşană“. 

1884 În vara acestui an, Coşbuc dă examenul de bacalaureat. 

După trecerea acestui examen, împotriva voinţei părinţilor săi, care 
doreau să-l facă preot, Coşbuc pleacă la Cluj, unde în toamnă se 
înscrie la Facultatea de filozofie şi litere, dar unde, din cauza lipsurilor 
materiale şi a atmosferei ideologice insuportabile, va rămâne foarte 
puţin timp. 

La 14 aprilie ia fiinţă la Sibiu, sub conducerea lui Slavici, ziarul 
„Tribuna“, unde Coşbuc publică, începând de la sfârşitul acestui 
an, mai întâi sub pseudonimul C. Boşcu, apoi cu numele adevărat, 
versuri originale, basme versificate, traduceri şi altele. Poezia de 
debut la periodicul sibian este snoava versificata F'7/ozofii şi plugarii, 
semnată C. Boşcu. 

Apare „Gazeta siteanului“ „a care Coşbuc va colabora din anul 1893. 

1885 Îi găsim tot mai des semnătura in periodicele transilvănene: ,,Fa- 
milia“ lui Iosif Vulcan apărută încă din anul 1865 şi, mai ales, „Iti- 
buna“. Semnate C. Boşcu, Coşbuc publică în „Familia“ două poezii 
(Două întrebări şi Unde zbor) şi, cu numele adevărat, două Ghicitori in 
versuri („Intre toţi șerpii din lume“ şi „Care rege n-are tara“) în 
„Calendarul pedagogic pe anul 1885“. Coşbuc tipăreşte în ,,Tri- 
buna“ trei balade de inspiraţie populară: Blestem de mami, Pe pământul 
turcului şi Angelina. Primele două apar şi în brosura, în „Biblioteca 
poporală a Tribunei“. De pe acum, Coşbuc începe să traducă Divina 
comedie, la care va lucra timp de peste douăzeci de ani. 

Apare la Bucureşti ziarul „Epoca“, la care poetul va colabora între 
1896 şi 1904. 

1886 Coşbuc nu mai figurează printre studenţii clujeni, dar rămâne totuşi 

în Cluj, frecventând doar anumite cursuri universitare. Continuând 

colaborarea la „Tribuna“, in acest an îi apar: Atque nos, Fata craiului 
din cetini, Draga mamei, Dragoste pacurareasca şi altele. Dintre acestea, 
Fata craiului din cetini şi Draga mamei apar în colecția „Biblioteca 
poporală a Tribunei“ sub forma de plachete. 

Colaborează la revista din Gherla „Cărțile săteanului român“ în 
care publica: Amin, strigă stâncile şi Lupii figanului. 


1886—1887 A tradus peste 480 de poezii din 92 autori greci, pe care 


dorea să le publice într-o antologie. 


1887 Continuă să colaboreze la „Tribuna“ cu poveştile şi basmele versificate: 


Fulger, Brâul Cosânzenii, Izvor de apă-vie, Tulnic şi Lioara şi altele. li apare 
în volum, în colecția „Biblioteca poporala a Tribunei“, poezia Fugger. 
In vara acestui an, Coşbuc se duce la Sibiu, unde de prin august 
începe să lucreze ca redactor la „Tribuna“. Poetul furnizează 
periodicului sibian, la rubricile ,,Foita Tribunei“ şi „Varietăţi“, un 
material destul de bogat. 

Acum poetul îşi orientează scrisul spre o specie literară în care a 
rămas neîntrecut, spre zdila. 


1888 în paginile „Iribunei“ i se tipăresc in acest an peste treizeci de poezii, 


1889 


1890 


semnate sau nesemnate. Dintre acestea, retin atenţia baladele de 
inspiraţie populară Rodovica, Ceas-rău, Crăiasa zdnelor şi o parte din 
Anacreonticile sale, publicate cu mici modificări în ciclul Cântece la 
sfârşitul volumului Ba/ade și idile din 1893. 

G. Bogdan-Duică publică in „Gazeta de Transilvania“ şi „Tribuna“, 
la rubrica „Revista literară“, articole în care remarcă, înainte de 
Gherea, valoarea primelor poezii publicate de Coşbuc. 

În martie izbucnesc răscoalele ţărăneşti. 

Ca şi precedentul, si acest an e foarte rodnic pentru activitatea 
poetului. Acum scrie şi publică poezii ca: Rada, Numai una Fata 
orarului, Un Piparus modern, Piparuş-viteaz, Nu te-ai priceput şi una 
din capodoperele coşbuciene — Nunta Zamfirei. Ca urmare a 
răsunătorului succes pe care-l obţine cu Nunta Zamfirei, Coşbuc, 
chemat de Titu Maiorescu, pleacă în toamna acestui an la Bucuresti, 
unde se va stabili pentru totdeauna. De acum în activitatea şi viaţa 
sa începe o nouă etapa. 

In numerele 2—6 (15 ianuarie—15 martie) ale revistei „Amicul 

Familiei“, Coşbuc publică în traducerea sa Cântece din Cartea cântecelor 
a lui Gajus Catullus Vallerius. 
In „Amicul familiei“ din Gherla şi Cluj publică poezia Romanta 
(„Negura nopţii doarme pe mal“), iar în „Convorbiri literare“ din 
1 aprilie, poezia La oglindă. 
1890—1891 Colaborează cu mai multi profesori la elaborarea unui manual 
de scoala intitulat Carte românească de citire. 
1891 Apar în „Tribuna“ alte poezii remarcabile din creaţia coşbuciană, printre 
care : Pe lângă boi, Trei, Doamne, şi toți trei, Rea de plată, O istorie veche etc. 
În noiembrie ia ființă la Bucuresti revista-magazin „Lumea ilustrată“ 
a lui Ignatz Herz, al cărei redactor a fost un timp şi Coşbuc. 
Este profesor la Institutul de fete „Educația română“ al Elisei Manliu. 
1891—1893 Colaborează la „Lumea ilustrată“, unde publică poeziile: 
Fatma (1891), Vestitorii primăverii (1892), Noapte de vară (1892), Vara 
(1892), Vantul (1892), Rugămintea din urmă, La pâriu (1893) etc. 
1893 În ziua de 28 noiembrie vede lumina tiparului, sub direcţia lui Vlahuţă 
şi V. A. Urechia, primul număr al revistei ,,Vieata“, la care 
colaborează şi Coşbuc. 
Apare în Editura Librăriei „Socec“ din Bucuresti volumul Ba/ade și 
idile, ptima culegere de versuri din creaţia lui Coşbuc. 
Scrie poezia In opressores, cate circulă in foi volante printre cititorii 
transilvăneni. 
În paginile revistelor „Convorbiri literare“, „Minerva“, „Tribuna“, 
„Familia“, „Moftul român“ şi altele, apar nenumărate recenzii 
privitoare la acest volum. Astfel, în „Moftul român“ din 23 iunie, 
Caragiale publică articolul ,,Balade si idile“ de George Coșbuc, în care 
afirmă că: „Pe câmpul vast al publicisticii române, pe care creşte 
atâta spanac des şi abundent, a aparut, în sfârşit, zilele acestea şi un 
copac... tot mai sănătos şi mai trainic, înfruntând gustul actual şi 
vremea cu schimbările ei capricioase şi făcând din ce în ce mai 
multă fală limbii noastre româneşti — un volum de balade şi idile 
de George Coşbuc...“ 
In acest an, imediat după apariția volumului Ba/ade şi idile, mediocrul 
poet Grigore Lazu publică în „Românul literar“ şi apoi in broșură 
articolul Adevarul asupra poeziilor d-lui G. Coşbuc în care afirmă că 

unele creaţii ale poetului n-ar fi originale, acuzându-l de „plagiat“. 
Acestuia i se alătură Anton Bacalbaşa şi Al. Macedonski. La acest 
„proces“ literar, care va continua timp de peste zece ani, vor lua 
parte, ca apărători ai poetului, Al. Vlahuţă, N. Iorga, C. Dobrogeanu- 
Gherea etc. Coşbuc, în genere, nu dă atenţie acuzațiilor ce i se 
aduc; scrie totuşi unele articole îndreptate împotriva acelora care-l 
atacau. In articolul Procesul Lazm-Coșbuc, publicat în „Vieaţa“ din 5 
decembrie, Al. Vlahuţă ia atitudine împotriva ziarelor şi revistelor 
vremii pentru nepăsarea cu care au întâmpinat apariţia volumului 
Balade si idile, Din cauza acestei nepăsări, publicarea articolului lui 
Grigore Lazu a dat naştere unei critici nedrepte la adresa lui Coşbuc. 

1894 Sub redacţia lui Slavici, Caragiale şi Coşbuc, la 1 ianuarie, în editura 
lui C. Sfetea, apare bilunar, până în 1896, revista „Vatra“. 

In „Vatra“, Coşbuc începe să publice la rubrica „Vorba ăluia“, 
Ghicitori explicate. De asemenea, în paginile revistei apar şi poeziile: 
Noi vrem pământ!, Mama, Lupta vieții, In opressores, Pasa Hassan şi altele. 
D. Evolceanu publică, în numerele 10 (1 februarie) si 11 (1 martie) 
ale „Convorbirilor literare“ din acest an, articolele: „Baladele si idilele“ 
d-lui Coşbuc şi „Eivolceanida “ d-lui Grigore N. Lazu, în care, pe lângă 
faptul că subliniază valoarea literară a poeziilor lui Coşbuc, râspunde 
şi criticilor nedrepte ale lui Grigore Lazu. 

N. Iorga publica în „Familia“ din 5/17 iunie articolul intitulat Poeziile 
d-lui Coşbuc în care discută pe marginea „plagierilor“ lui Coşbuc; 
pledând în favoarea poetului, il socoteste un mare talent „de forma“. 

1895 Continuă colaborarea la „Vatra“, unde-i apar: Doina, Sub patrafir, 

Unul ca o sută, Scara şi altele. 
In februarie apare suplimentul umoristic al ,,Vetrei“ — ,,Hazul“. 
Coşbuc se căsătoreşte cu Elena Sfetea, sora editorului C. Sfetea. 
La 11 august se naşte, la Craiova, primul şi unicul fiu al poetului — 
Alexandru. 

1896 La sfârşitul lunii iunie, „Vatra“ îşi încetează apariţia, după ce Coşbuc 
mai publică în paginile ei: Fata mamei, Iarna pe uliţă, Dragoste invrajbita, 
Pe deal ete. 

Iese de sub tipar volumul Fire de tort, al doilea din creaţia lui Coşbuc. 
Se tipăreşte în traducerea lui Coşbuc Eneida de Vergiliu. 

Tradusa tot de Coşbuc, apare în acest an poema byroniană Mazepa. 
Coşbuc prefateaza două volume a doi debutanţi: Spre primăvară de 
I. Costin si Povestiri din copilărie de Sergiu Cujbă. Aceste prefețe sunt 
deosebit de importante, pentru că ne ajută la cunoaşterea ideilor 
estetice ale poetului (Coşbuc ia atitudine împotriva poeziei pesimiste, 
care invadase publicaţiile româneşti de la sfârşitul secolului trecut). 
In octombrie, apare săptămânal, la Bucureşti, revista de literatura 
— „Povestea vorbei“, la care colaborează şi Coşbuc. 

La 25 noiembrie D. Ollănescu-Ascanio şi N. Petraşcu scot la 
Bucuresti revista „Literatură şi artă romana“, la care Coşbuc 
colaborează între anii 1897 şi 1900. 


1897 Iese de sub tipar ediţia a I-a a volumului Balade s7 ż¿di/e. 


Enea Hodoş scoate la Caransebeş un volum de versuri si proză din 
creaţia lui Coşbuc. 

Publică în traducerea sa, în „Familia“, comedia în cinci acte Parmeno, 
de Terentiu. La Craiova apare Antologia sanscrită, care cuprinde 
fragmente din Rig-Veda, Mahabharata, Ramayana, poezii lirice si 
proverbe traduse si adnotate de Coşbuc, iar la Bucuresti Sacontala 
lui Calidasa, tot in traducerea sa. Apare amplul studiu al lui 
Constantin Dobrogeanu-Gherea despre Coşbuc intitulat: Poezz/ 
faranimi. La propunerea lui Hasdeu, Coşbuc primeşte, pentru 
traducerea Heide, premiul Academiei „Năsturel-Herescu“. Cu 
ocazia banchetului, Caragiale rosteşte o cuvântare (pe care o pub- 
lică în „Epoca“ din 2 iunie) în onoarea premiatului, considerând: 
„în afară de succesul material al lui Coşbuc, actul Academiei 
Române ca un succes moral pentru noi toţi“. 

La 1 ianuarie apare la Bucureşti revista „oaia interesantă“. 

După dispariţia ,, Vetrei“, Coşbuc preia la 1 iunie conducerea revistei 
„Foaia interesantă“. Printre colaboratorii acesteia se aflau şi: I. L. 
Caragiale, P. Cerna, Cincinat Pavelescu, Gheorghe din Moldova etc. 
Apare la Arad „Tribuna poporului, la care Coşbuc va colabora 
între anii 1900 şi 1904. 

În acest an, Coşbuc îşi începe îndelungata activitate la revista iniţiată 
de Spiru Haret — „Albina“ (apărută în octombrie). Spre sfârşitul 
anului, poetul este atras în comitetul redacţional. 

Solicitaţi de Coşbuc, la revistă colaborează: Gr. Tocilescu, N. Iorga, 

II 


1898 


1899 


1900 


1902 


I. Slavici, Al. Vlahuţă, M. Sadoveanu, St. O. Iosif, Emil Gârleanu şi 
alţii. 

Iese de sub tipar ediţia a I-a a volumului Fire de tort. 

Dintre poeziile publicate în acest an, amintim: Raport, Povestea 
căprarului, Cântecul redutei şi Moartea lui Gelu. 

Coşbuc este ales membru corespondent al Academiei Române. 
Publică la Bucuresti Fapre şi vorbe româneşti. Carte de citire pentru toți 
românii. 

Apar: Ragboiul nostru pentru neatârnare (1877—1878), povestit pe înțelesul 
tuturor şi Povestea unei coroane de ofel. 

La 21 ianuarie apare, sub îngrijirea lui Artur Stavri si I. Gorun, 
revista „Pagini literare“, la care, pe lângă I. L. Caragiale, B. 
Delavrancea, St. O. Iosif, D. Anghel, colaborează şi Coşbuc. 

La 1 ianuarie vede lumina tiparului, la Bucureşti, primul număr al 
„Noii reviste române“. 

Îşi publică în diferite perioade poeziile: Cicoarea („Convorbiri 
literare“), Pierde-vară („Noua revistă romana“), Nunta în codru (,,Tri- 
buna poporului“), Faptul zilei („Literatură şi artă română“), 
Dorobantul („Albina“), Pe dealul Plevnei (,,Literatura şi artă romana‘), 
O scrisoare de la Muselim-Selo („Gazeta sateanului“), Pacea şi După 
furtună („Curierul literar“) etc. 

Apare, tot la Bucureşti, „România jună“, al cărei susţinător şi 
colaborator a fost şi Coşbuc. In ziua de 7 iunie moare, în vârstă de 
82 de ani, Sebastian Coşbuc, tatăl poetului. 

La 7 octombrie iese de sub tipar întâiul număr din cele cinci câte 
vor apărea ale revistei „Curierul literar“, care la 2 decembrie 1901 
se va contopi cu „Semănătorul“. 

La 2 decembrie apare, sub conducerea lui Coşbuc şi Vlahuţă, 
„Semănătorul“, revistă literară săptămânală. În articolele de directivă 
(Primele vorbe şi Unifi) sunt afirmate tendinţele revistei. Deplangand 
îndepărtarea scriitorilor de viata poporului, paginile 
„Semănătorului“ cuprind si elemente care vor caracteriza mai târziu 
mişcarea semănătoristă. 

La 10 decembrie apare la Bucureşti „România ilustrată“, la care 
poetul va colabora în anul 1905. 

Publica în „Semanătorul“, sub titlul Voci din public, poeziile satirice: 

Unul din bigh-life, Vorbeste măgarul, Unul de la Marcnta etc. Tot în paginile 
acestei reviste mai apar: Hora, Blestemul trădării şi altele. De asemenea, 
în „Semănătorul“, mai văd lumina tiparului, în traducerea lui 
Coşbuc, primele fragmente din Odiseea. 

Iese de sub tipar ediția a I-a a volumului Ba/ade și idile. 

Apare volumul de versuri Ziarul unui pierde-vara. 

In colaborare, Vlahuţă şi Coşbuc scot la Bucureşti Carte de citire 
pentru şcolile secundare si profesionale, partea I. 

Coşbuc şi Vlahuță părăsesc conducerea revistei „Semănătorul“. 
Se tipăreşte volumul Scrieri în versuri şi proză al lui Gr. Alexandrescu 
prefațat de Coşbuc. 

Coşbuc e numit şef al biroului administrativ şi de corespondență 
din cadrul Casei școlilor. Din însărcinarea lui Spiru Haret, Coşbuc 
şi Vlahuţă ţin la sate conferințe cu caracter cultural-educativ. In 
această muncă va fi atras şi M. Sadoveanu. 

La 18 iunie, Octavian Goga şi Octavian Tăslăoanu scot la Budapesta 
revista literară „Luceafărul“, care la 15 octombrie 1906 îşi mută 
sediul la Sibiu. La această revistă va colabora şi Coşbuc (1906). 


1903 În ziua de 8 septembrie moare mama poetului, în vârstă de 75 de ani. 
1904 Se tipăreşte volumul Cântece de vitejie. Apare antologia Crestomaţie 


1905 


1906 


pentru toți românii. 

N. Iorga publică în „Semănătorul“ din 29 august o recenzie elogioasă 
a volumului Cântece de vitejie, atacând în acelaşi timp critica literară a 
timpului care socotea talentul lui Coşbuc epuizat. 

Apar ediţiile a III-a a volumului Fire de tort şi a IV-a a Baladelor şi 
idilelor. 

Vad lumina tiparului, in traducerea lui Coşbuc, Georgicele lui Vergiliu. 
La Budapesta, în tipografia „Luceafărul“, se publica (în limba 
maghiară), în traducerea lui Revai K., un volum din versurile lui 
Coşbuc. 

De la 1 ianuarie Coşbuc, I. Gorun si Ilarie Chendi fac să apară, 
săptămânal, revista artistică „Viața literară“, devenită mai apoi „Viața 
literară şi artistică“. Secretar de redacţie era Ilarie Chendi, în casa 
căruia se afla şi redacţia. 

Printre colaboratorii noii publicaţii se numărau : Al. Cazaban, Ion 

Minulescu, Cincinat Pavelescu, C. Ardeleanu, N. Gane, G. 
Toparceanu, V. Eftimiu etc. 

La 1 martie apare la Iasi, sub conducerea lui C. Stere si Paul Bujor, 
primul număr al revistei „Viaţa românească“. 

1907 Coşbuc termină traducerea integrală a Divinei comedii, care va apărea 

postum, între 1925 şi 1932, sub îngrijirea lui Ramiro Ortiz. 
In acest an, Coşbuc îşi începe colaborarea la „Viața românească“. 
Izbucnesc marile răscoale ţărăneşti din România. Poezia lui Coşbuc 
Noi vrem pământ! circulă în foi volante printre răsculați, fiind folosită 
de aceştia ca un act agitatoric. 

1908 G. N. Costescu, G. A. Dima, G. Stoenescu şi G. Coşbuc scot la 
Bucureşti Carte de citire pentru divizia a I-a rurală. 

Poetul se reîntoarce în Ardeal. În drum spre casă stă mai multe zile 
la Năsăud, se opreşte la Sibiu, Bistriţa şi Prislop. La Prislop îl 
cunoaşte pe Liviu Rebreanu. 

Cu ocazia activităţii de conferentiari ai cercurilor culturale satesti, 
Coşbuc şi M. Sadoveanu se întâlnesc prin Moldova. 

1909 Apare lucrarea lui Coşbuc Swperstifiile pagubitoare ale poporului nostru, Apare 
la Craiova, sub îngrijirea unui colectiv din care făcea parte şi Coşbuc, 
manualul scolar Carte de citire pentru clasa a II-a urbană. 

Se tipăreşte ediţia a IV-a a volumului Fire de tort. 

La 28 august, poetul participă la inaugurarea noului local al şcolii din 
Feldru, unde sora sa, Angelina, era preoteasă. Coşbuc face parte din 
Comitetul de organizare a festivităților, în al căror program figurau şi 
câteva din poeziile sale. Alexandru, fiul poetului, recită poezia E/Zorab. 

1910 Apare, în traducerea poetului, drama lui Schiller Don Carlos. 

Vede lumina tiparului Carte de citire pentru clasa a II-a primară urbană, 
redactată de un colectiv de autori în frunte cu Coşbuc. 

Gheorghe Marinescu publică în „Convorbiri critice“ articolul Pastelul 
în poezia românească, în care poezia Noapte de vară este considerată ca 
fiind cel mai frumos pastel din literatura romana. 

Ceva mai târziu (1923), Ibrăileanu publică în „Viața românească“ 
articolul ,, Vara“ de Coșbuc, în care socoteste că această poezie este 
„cea mai lirică din toată opera lui Coşbuc. Vara este triumful soarelui 
în poezia lui Coşbuc şi în poezia românească“ — spunea Ibrăileanu. 

1911 Se tipăreşte ediția a V-a a volumului Balade și idile. 
Apare la Bucureşti, sub direcția lui C. Banu, revista literară, artis- 
tică şi socială „Flacăra“, la care poetul colaborează între anii 1911— 
1914. 
În paginile acestei reviste Coşbuc publică printre altele si poeziile: 
Poetul (1911), Cântă pilotul (1912), Morti, pentru cine? (1914) etc. 

1912 Coşbuc publică în „Flacăra“ din 1 decembrie Amintiri despre Caragiale, 
în care povesteşte cum I. L. Caragiale voia să scrie o piesă patri- 
otică în jurul morţii Didonei. Publică o culegere de Ba/ade populare 
şi din diferiţi autori români. 

1914 Apar ediţiile a VI-a a volumului Ba/ade și idile şi a V-a (îmbogăţită de 
autor) a volumului Fire de tort. 

1915 Vad lumina tiparului ediţiile a VI-a a volumului Fire de fort şi a VII- 
a a Baladelor si idilelor. 
in august, moare, în urma unui accident de automobil, fiul poetului 
— Alexandru. 

1916 În mai, poetul este ales membru activ al Academiei Române. 
Îi apare în nr. 5 al colecției săptămânale „Scriitorii români“ (Editura 
„Alcalay“ volumul de versuri Drumul iubirii, care cuprinde, printre 
altele, poeziile: Drumul iubirii, Cântecul fusului, Ideal, Faptul zilei, Rege/ 
e Pontului etc. 

1917 Coşbuc continuă lucrul la definitivarea traducerii Divinei comedii şi a 
comentariului despre capodopera lui Dante. 

1918 Ies de sub tipar ediţiile a VIII-a a volumului Ba/ade şi idile şi a VII-a 
a Firelor de tort. 
În paginile revistei bucureştene „Scena“ apare Vulturul, ultima 
poezie pe care Coşbuc o mai publică. 
9 mai. Poetul încetează subit din viata.Funeraliile au loc în după- 
amiaza zilei de 11 mai, la cimitirul Bellu. Corpul neînsufleţit al lui 
Coşbuc se află lângă mormintele lui Eminescu, Caragiale, Sadoveanu 
şi G. Călinescu. 


